развеселяващи истории за Щрауси
Мъж на средна възраст влиза в бар, придружен от щраус, а на гърба на птицата - едно мокро коте. Преди втрещеният барман да реагира, човекът викнал по едно питие за всички и рязко вдигнал градуса на местното удовлетворение. Пили, какво пили, накрая барманът му връчил сметката, мъжът бръкнал в джоба си, извадил шепа банкноти и те се оказали точно! На следващата вечер пак - същият странен антураж и същите точни пари. И на следващата пак!
Накрая барманът не издържал и питал:
- Виж, харесва ми, дето вдигаш настроението и оборота на компанията всяка вечер, ама кажи - какви са тия животни и как така никога не броиш парите, само бъркаш в джоба и вадиш точно, колкото е сметката?
- А, мани... - казал мъжа.
- Хванах Златната рибка и тя вика, казвай три желания. И аз казах - "Искам до мен винаги да крачи едно дългокрако пиле, котето му да е винаги мокро и всичко да ми е точно... Е, изпълни ми желанията, нейната мамица!"